Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 112/19, 17/25), članka 16. Odluke o ustrojstvu i djelokrugu upravnih tijela Grada Delnica („Službene novine Grada Delnica“ broj 09/21, 9/22, 3/24) na prijedlog službenice ovlaštene za privremeno obavljane poslova pročelnika Upravnog odjela za komunalni sustav, imovinu, promet i zaštitu okoliša Grada Delnica KLASA: 024-05/24-01/2, URBROJ: 2170-6-4-1-25-7 od 21. kolovoza 2025. godine Gradonačelnik donosi

**PRAVILNIK** **O IZMJENAMA** **PRAVILNIKA O UNUTARNJEM REDU UPRAVNOG ODJELA ZA KOMUNALNI SUSTAV, IMOVINU, PROMET I ZAŠTITU OKOLIŠA**

**Članak 1.**

U Pravilniku o unutarnjem redu Upravnog odjela za komunalni sustav, imovinu, promet i zaštitu okoliša te Sistematizaciji radnih mjesta koja je sastavni dio ovog Pravilnika („Službene novine Grada Delnica“ broj 7/24), pod radnim mjestom broj 1. PROČELNIK UPRAVNOG ODJELA ZA KOMUNALNI SUSTAV, IMOVINU, PROMET I ZAŠTITU OKOLIŠA, pod Opisom razine standardnih mjerila za klasifikaciju radnog mjesta Stručno znanje mijenja se i glasi:

„Sveučilišni diplomski studij ili sveučilišni integrirani prijediplomski i diplomski studij ili stručni diplomski studij građevinske ili druge tehničke struke, najmanje pet godina radnog iskustva na odgovarajućim poslovima, organizacijske sposobnosti i komunikacijske vještine potrebne za uspješno upravljanje upravnim tijelom, poznavanje rada na osobnom računalu;“

**Članak 2.**

Pod radnim mjestom broj 5. SAMOSTALNI UPRAVNI REFERENT ZA RAZVOJNE INVESTICIJE, ZAŠTITU OKOLIŠA, KULTURNU BAŠTINU, Opis razine standardnih mjerila za klasifikaciju radnog mjesta mijenja se i glasi:

„Stručno znanje: Sveučilišni diplomski studij ili sveučilišni integrirani prijediplomski i diplomski studij ili stručni diplomski studij građevinske ili druge tehničke struke, najmanje jedna godina radnog iskustva na odgovarajućim poslovima;“

**Članak 3.**

Pod radnim mjestom broj 7. REFERENT ZA PROMET, EVIDENCIJU KOMUNALNE INFRASTRUKTURE I VODNU NAKNADU, Opis razine standardnih mjerila za klasifikaciju radnog mjesta mijenja se i glasi:

„Stručno znanje: Srednja stručna sprema građevinske ili druge tehničke struke, položen vozački ispit B kategorije, najmanje jedna godina radnog iskustva na odgovarajućim poslovima;“

**Članak 4.**

Ove izmjene Pravilnika stupaju na snagu osmog dana od dana objave u „Službenim novinama Grada Delnica“.

KLASA: 024-05/24-01/2

URBROJ: 2170-6-4-1-25-9

Delnice, 22. kolovoza 2025. godine

Gradonačelnik Grada Delnica

Igor Pleše, v.r.